**ОПШТИНА БЕРАНЕ**

**П Р Е Д Л О Г**

**ОДЛУКЕ О ДОНОШЕЊУ СТРАТЕГИЈЕ РАЗВОЈА СПОРТА У ОПШТИНИ БЕРАНЕ ЗА ПЕРИОД 2024-2028 ГОДИНЕ**

**Беране, октобра 2025. године**

На основу члана 16 став 2 Закона о спорту (''Службени лист Црне Горе'' бр. 44/18, 123/21), члана 38 став 1 Закона о локалној самоуправи (''Службени лист Црне Горе'' бр. 2/18, 34/19, 38/20, 50/22, 84/22, 81/25, 98/25) и члана 36 став 1 Статута општине Беране (''Службени лист ЦГ''-Општински прописи бр. 42/18), Скупштина општине Беране, на сједници одржаној дана,\_\_.\_\_.2025. године, донијела је

**О Д Л У К У**

**О ДОНОШЕЊУ СТРАТЕГИЈЕ РАЗВОЈА СПОРТА У ОПШТИНИ БЕРАНЕ ЗА ПЕРИОД 2024-2028 ГОДИНЕ**

**Члан 1**

Доноси се Стратегија развоја спорта у општини Беране за период 2024-2028.

**Члан 2**

О реализацији Стратегије стараће се Секретаријат за спорт.

**Члан 3**

Одлука ступа на снагу осмог дана од дана објављивања у ''Службеном листу Црне Горе-Општински прописи''.

**СКУПШТИНА ОПШТИНЕ БЕРАНЕ**

**Број: 02-016/25 ПРЕДСЈЕДНИК СКУПШТИНЕ**

**Беране, \_\_.\_\_.2025. године Вида Ивановић**

**О б р а з л о ж е њ е**

**Правни основ**

Правни основ за доношење ове Одлуке садржан је у члану 16 Закона о спорту („Службени лист ЦГ“, бр. 44/18, 123/21), којим је прописано да Стратегија развоја спорта на локалном нивоу садржи, нарочито: дугорочне потребе у области спорта, развојне приоритете у развоју спорта у општини, обавезе и задатке организације и органа који учествују у реализацији спортско-развојних циљева, динамику реализације Стратегије развоја спорта на локалном нивоу, план изградње, реконструкција, односно адаптација спортских објеката на територији општине и организационе и административне мјере за остваривање Стратегије развоја спорта на локалном нивоу. Стратегију из става 1. овог члана доноси надлежни орган општине, за период важења Стратегије. Стратегије развоја спорта на локалном нивоу мора бити у складу са Стратегијом и доноси се у року од шест мјесеци од дана доношења Стратегије. Стратегије из става 1. овог члана, доставља се Министарству, ради давања мишљења о усаглашености са Стратегијом.

Законом о локалној самоуправи чланом 27 став 1 тачка 13 Закона о локалној самоуправи предвиђено је да општина уређује и обезбеђује услове за унапређивање спорта дјеце, омладине и грађана, као и развијање међуопштинске спортске сарадње, а чланом 38 став 1 тачка 2 Закона о локалној самоуправи као и чланом 36 тачка 2 Статута општине Беране, да Скупштина општине, доноси прописе и друге опште акте.

Овом Одлуком се на квалитетан начин уређују и стварају услови за бављење спортом у виду подстицања, стварања услова за унапређење спорта.

**Разлози за доношење одлуке**

Да би се дао неки допринос за развој спорта у Беранама и да би тај допринос полако почео да пристиже нивоу напредних земаља ЕУ, Црној Гори, као земљи у развоју, предстоји доста дуг пут. Препознајући напоре и напредак остварен у претходном периоду, постоји још много простора за даља унапређења. Циљ овог документа је постављање стратегије за наредни период, која се темељи на прошлим искуствима и истовремено предвиђа нове мјере и инструменте који ће јасно водити ка бољем квалитету организације у спорту, приступу савременим методама технологијама и великим инфраструктурама и, што је најзначајније, подстаћи конкурентнију економију засновану на знању са конкретним новим производима и очигледним друштвеним напретком. Други веома важан фокус стратегије је на људским ресурсима и истраживачким капацитетима.

Пред вама је један веома значајан документ за сву дјецу спортисте, спортске организације, јавне и приватне институције, и све оне који воле спорт у Беранама. Стратегија” развоја спорта у општини Беране за период 2019-2021“, је настала као потреба, која отвара и решава актуелне проблеме у спорту у односу на постојеће стање, у складу са „Новим Законом о спорту“ и потребама грађана и спортских организација/клубова „Стратегија“ је уједно велика прилика којом ћемо сигурно осигурати боље услове за развој спорта. Доношење и спровођење стратегије посебно је важно у

транзиционом процесу земље, на прагу уласка у Европску унију, јер су „Стратешки документи“ неопходни као подлога за повлачење средстава из фондова који ће нам стајати на располагању.

Највећа вриједност наше „Стратегије развоја спорта“ је у томе што је она објединила опсег наших спортских потреба и што представља један живи скуп заједничких размишљања. Ако нешто није идеално повезано или се не може развити у датом тренутку, „Стратегија“ пружа добар план за размишљање о будућности у којој наше Беране треба да видимo као град у којем је спорт веома важан сегмент живота.

Имплементацијом стратегије побољшавају се општи услови и додатно ће се развити локални систем за развој спорта у Беранама. Као приоритет документа који је пред вама, дато је укључивање у спорт и рекреацију што већег броја дјеце и младих, грађана свих старосних доби, особа с инвалидитетом, док је додатни значај дат спорту у школама и такмичарском спорту. Такође се под појмом спорта подразумијева и рекреација, изузетно важна за све грађане и здравом начину живота. С друге стране, “Стратегија” ће се бавити свим питањима спорта и рекреације, финансирања, посебно путем нових модела, инфраструктуре, а нови приступ огледа се кроз укључивање спорта у сва подручја живота локалне заједнице туризам, културу, подузетништво и спортско-здравствену едукацију. Ово је нови приступ спорту који се укључује у све аспекте локалне заједнице.

Достављамо мишљење Министарства спорта и младих које је дало позитивно мишљење о усаглашености Нацрта стратегије развоја спорта у Општини Беране за период 2019-2021.година са Стратегијом развоја спорта у Црној Гори.

Предлажемо да Скупштина општине Беране донесе Одлуку као у тексту предлога.